**קשר רב דורי- מיטל לוינקופף**

**חלק א' – יחידת הוראה אחרת**

* מצורף מערך שיעור אשר נבנה והועבר על ידי מאיה תלמידת י 5 (כיתה מחבקת) ועל ידי ערגה נציגת כיתת הוותיקים, בליווי שלי.
* נושא הנבחר הוא הקשר הרב דורי.
* הכלים האומנותיים ששולבו ביחידת ההוראה:
* כתיבה יוצרת
* ניהול דיון
* פרשנות
* פרזנטציה
* הנחיה

**חלק ב'- רפלקציה**

מידי שנה מתקיימת בבת ספרנו השתלמות בנושא מנהיגות ויזמות, המהווה בסיס להכנת שיעורי מנהיגות והוצאה לפועל של מיזם כחלק מהמערכת הבית ספרית.

על אף, שבשנתיים האחרונות במסגרת שיעורי מנהיגות אני מרכזת את כיתת הוותיקים (המשלבת פעילות של וותיקי העיר נתניה עם תלמידי כיתה משכבה י' הכוללת מספר מיזמים לאורך כל השנה) קהילת מנהיגות מהוה עבורי מצע של רעיונות, מקום להתייעצות ולשיתוף ביוזמות. כמו כן, רחל רכזת מנהיגות, מאפשרת לי מרחב עשייה חופשי, אוזן קשת המאפשרת לי לשלב מספר רב של פרויקטים נקודתיים וארוכי טווח.

השנה בפעם הראשונה, זכיתי לעבוד ביחד עם לירן מתנועת תרבות. בשנים קודמות הכרותיי עם תנועת תרבות הייתה בחדרי המורים, שיחות קצרות ותקווה שיום יבוא ונעבוד יחדיו. בנוסף, לכך שהתחלתי לעבוד עם תנועת תרבות, תפיסת ההוראה שלי השתנתה. שיתוף הפעולה עם לירן, שינה את תפיסת ההוראה שלי כך שגבולות נוספים נפרצו, וגל של יצירתיות מההיבט האומנותי התרחב והשתלב בשגרה היום יומית.

לירן, הפכה לחלק בתי נפרד ממיזם כיתת הוותיקים. פעם בשבוע נפגשו לפ"ע, בנינו תוכנית המשלבת מיזמים, הנחנו יחדיו את המפגשים המשותפים של כיתת הוותיקים והכיתה המחבקת. ליוונו את תלמידי הכיתה במפגשי ההכנה, והעברנו סדנאות הן לתלמידי בית הספר והן לתלמידי כיתת הוותיקים.

לירן בעיקר הוסיפה פן של אומנות. דבר שפחות בא לידי ביטוי עד כה. לירן גרמה לי להבין שאומנות זה דבר נרכש, וקיים אצל כל אחד, וניתן לשלב בדרכים רבות וברמות שונות אומנות בפעילות ובעשייה היומית. היצירתיות ואומנות באה לידי ביטוי בדברים קטנים של יצירה אישית וקבוצתית, חשיבה יצירתית ופעילויות אומנותיות בפעל כגון סדנת קולאז'ים, פעילות יוצרת, עיצוב חללים לפעילות מיטבית, כתיבה יוצרת בדגש על ביטוי איש ועוד ועוד - אין ספק שזכינו!